Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1775

(1) A bizottsági ellenõrök számára, a nemzeti közigazgatási ellenõrökkel azonos feltételekkel és a nemzeti jogszabályokhoz alkalmazkodva, hozzáférés biztosítandó az érintett tevékenységgel kapcsolatos minden olyan információhoz és irathoz, amely szükséges a helyszíni ellenõrzés és vizsgálat megfelelõ lefolytatásához. Ugyanolyan vizsgálati jogosultságokkal rendelkezhetnek, mint a nemzeti közigazgatási ellenõrök, és különösképpen joguk van másolatot készíteni a szükséges iratokról. A helyszíni ellenõrzések és vizsgálatok kiterjedhetnek, különösen az alábbiakra: — a gazdasági szereplõk birtokában lévõ szakmai nyilvántartások és iratok, így számlák, kondíciós listák, bérlisták, a felhasznált anyagokról és az elvégzett munkáról készült kimutatások, bankszámla-kivonatok, — számítógépes adatok, — gyártási, csomagolási és szállítási rendszerek és módszerek, — az áruk vagy a befejezett munkálatok jellegének és mennyiségének fizikai ellenõrzése, — minták vétele és ellenõrzése, — a finanszírozott munkálatok és beruházások elõrehaladása és a befejezett beruházások hasznosítása, — költségvetési és számviteli iratok, — a támogatott projektek pénzügyi és mûszaki megvalósulása.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes